**ОБРАЗЕЦ №6**

**Д О Г О В О Р**

# ЗА ИЗПЪЛНЕНИЕ НА СТРОИТЕЛНИ И МОНТАЖНИ РАБОТИ

**№ ............/.................**

 Днес, ......................... 2016 г., в гр. ........................, между:

**ОБЩИНА ПОЛСКИ ТРЪМБЕШ**, ЕИК 000133933, със седалище и адрес на управление: гр. Полски Тръмбеш, ул.”Черно море” № 4, представлявана от Георги Чакъров – Кмет и Снежанка Стефанова – Главен Счетоводител, наричан по-долу ВЪЗЛОЖИТЕЛ, от една страна,

и

 **“...............................................”** със седалище и адрес на управление: ................................................................., ЕИК ............................................, ............................................ – управител, наричан по-долу ИЗПЪЛНИТЕЛ, от друга страна,

на основание чл. 112 от ЗОП във връзка с чл.69 от ППЗОП, във връзка със Решение № ................................ на Кмета на Община ............................. за класиране на учасниците( и определяне на изпълнител на обществена поръчка с предмет: “ **Енергийно обновяване на многофамилна жилищна сграда с идентификатор вх.14- 57354.300.1484.1, вх.16 - 57354.300.1484.2, вх.18 - 57354.300.1484.3 в гр.Полски Тръмбеш с изпълнение на мерки по ”Национална програма за енергийна ефективност на многофамилни жилищни сгради”**, се сключи настоящият договор за следното:

І. ПРЕДМЕТ НА ДОГОВОРА

**Чл.1.** ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да изпълни строително-монтажни работи на обект **Енергийно обновяване на многофамилна жилищна сграда с идентификатор вх.14- 57354.300.1484.1, вх.16 - 57354.300.1484.2, вх.18 - 57354.300.1484.3 в гр.Полски Тръмбеш с изпълнение на мерки по ”Национална програма за енергийна ефективност на многофамилни жилищни сгради**, в съответствие с издадените строителни книжа, Ценово предложение - Приложение № 1, Количествено-стойностна сметка на кандидата – Приложение № 2, единични анализни цени на кандидата – Приложение № 3, Техническо предложение на кандидата – Приложение № 4, Техническа спецификация – Приложение № 5

ІІ. СРОКОВЕ

**Чл.2.** (1) Срокът за изпълнение на дейностите по Договора възлиза на …….. (……………) дни, като започва да тече от датата на издаване на Акт обр. 2/2а и изтича на датата на издаване на Акт обр. 15.

 (2) Съставянето на акт обр.2/2а ще се извърши след подписване на Анекс към Договор за целево финансиране № ЕЕ 747 от 05.05.2015г

(3) Сроковете се изчисляват, както следва:

* когато срокът е посочен в дни, той изтича в края на последния ден на посочения период;
* когато последният ден от един срок съвпада с официален празник или почивен ден, на който трябва да се извърши конкретно действие, счита се, че срокът изтича в края на първия работен ден, следващ почивния.

 (4) Срокът на изпълнение на СМР не включва спирания поради лоши атмосферни условия (продължителни обилни валежи, зимен сезон, снеговалежи), като същия ще се определя при необходимост във всеки конкретен случай с актове образец 10 и обр.11 от Наредба№3 2003г.за съставяне на протоколи и актове по време на строителството, а общия срок ще бъде удължен с допълнително споразумение между страните на основание чл.116 ал.1 т.1 от ЗОП

### (5).Изпълнителят ще получи право на удължаване на Времето за завършване, ако и доколкото са налице изключително неблагоприятни и неподходящи за изпълнение на Работите дълготрайни климатични условия или други обстоятелства възникнали в резултат на "Непредвидени обстоятелства", съгласно дефиниция посочена в §2 точка 27 от Допълнителните разпоредби на ЗОП.

### (6).Ако Изпълнителят счита себе си за имащ право на удължаване на Времето за завършване, той трябва незабавно да съобщи за това на Строителния надзор, като с Искането си за удължаване на срока да представи доказателствени документи /например Метеорологична справка издадена от съответната Метеостанция/. При определянето на всяко удължаване на времето, Строителния надзор съвместно с Инвеститорски контрол и Изпълнителя съставят съответните актове по Наредба № 3/31.07.2003 г.

**(7).**Краткотрайните спирания не дават право на Изпълнителя за удължаване на общия срок на договора.За краткотрайно спиране се счита всяко спиране за срок до 5 дни

**ІІІ. ЦЕНИ И НАЧИН НА ПЛАЩАНЕ**

**Чл.3.** (1) Общата цена за извършването на строително-монтажните работи е в размер ......................... (...................) лева без ДДС, ......................... (...................................) лева с ДДС, съгласно Приложение № 1.

 (2) Цената по предходната алинея е за цялостното извършване на СМР съгласно одобрения проект, включително цената на вложените материали, извършени работи и разходите за труд, механизация, енергия, складиране и други подобни, както и до 10 % непредвидени разходи и печалба за ИЗПЪЛНИТЕЛЯ.

Възнаграждението се заплаща от ВЪЗЛОЖИТЕЛЯ, в случай, че дейностите бъдат реализирани качествено и в срок, по отношение на обекта, посочен в чл.2 от настоящия договор.

(3) Цената по ал. 1 е формирана на база единични цени и прогнозни количества и не подлежи на промяна. В цената по ал. 1 са включени всички разходи на ИЗПЪЛНИТЕЛЯ за изпълнение на дейностите, посочени в чл. 1, ал. 1 от настоящия договор, включително и допустимия процент непредвидени разходи.

(4) Непредвидени разходи за СМР са разходите, свързани с увеличаване на заложени количества СМР и/или добавяне на нови количества или видове СМР, които към момента на разработване и одобряване на инвестиционния проект обективно не са могли да бъдат предвидени, но при изпълнение на дейностите са обективно необходими за въвеждане на обекта в експлоатация.

 (5) В случаите, когато се наложи изпълнение на непредвидени видове СМР, които не са включени в КСС приложена към одобрения инвестиционен проект, същите се заплбащат на Изпълнителя по единични цени, формирани съгласно показателите на ценообразуване част от ценовото предложение, както следва:

 Средна часова ставка……………………………………..лв./час

Допълнителни разходи върху труд……………………….%

Допълнителни разходи върху механизация……………...%

Доставно-складови разходи………………………………..%

Печалба ……………………………………………………..%

Единичните цени на Изпълнителя се изчисляват на базата на разходните норми за труд, механизация и материали / УСН, СЕК или реални фирмени норми/, съгласувани от Възложителя.

 (6) Цената, посочена в ал.1, е фиксирана/крайна за времето на изпълнение на Договора/ и не подлежи на промяна, освен ако промяната не се изразява в намаляване на договорените цени в интерес на ВЪЗЛОЖИТЕЛЯ. Допълнителни и непредвидени видове и количества работи ще се изпълняват само в рамките на договорената стойност за обекта, за сметка на непредвидени разходи заложени в КСС-то или замяна на отделни количества или видове СМР чрез корекционни сметки..

 (7) Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.

**Чл. 4.** (1) ВЪЗЛОЖИТЕЛЯТ заплаща по банков път на ИЗПЪЛНИТЕЛЯ, авансово плащане по следния начин:

**1. Авансово плащане**, в размер на ............................ %/ но не повече от тридесет и пет процента/ от стойността на договора, без да включва стойността на непредвидените разходи. Авансовото плащане се извършва след подписване на Анекс към Договора за целенво финансиране № ЕЕ 747/05.05.2015г, сключен между Кмета на Община Полски Тръмбеш, Областен Управител на Облас Велико Търново и Българска Банка за развитие АД, откриване на строителна площадка с подписване на протокол образец№2 и представяне на фактура от Изпълнителя.

* Възложителят комплектова преписка от необходимите документи , в съответствие с изискванията на НПЕЕМЖС и я изпраща на Българска банка за развитие
* Българска банка за развитие, след проверка на редовността на представената документация осъществява разплащането, като превежда одобрената сума по сметка на Изпълнителя.

**2.** Окончателно плащане в размер на ..... /................./ лева без ДДС - ще се извърши след пълно завършване на обекта и подписване на акт обр.15, както следва:

* Изпълнител представя на Възложителя комплектовано досие за окончателно разплащане включващо Констативен акт за установяване годността за приемане на строежа обр.15, придружен със всички документи описани в него и екзекутивна документация, протокол обр.19 за действително извършени и подлежащи на заплащане на окончателни натурални видове СМР по офертните цени, подписани от страните, и оригинална фактура за окончателната стойност на дължимата сума.
* Възложител комплектова преписка от необходимите документи , в съответствие с изискванията на НПЕЕМЖС и я изпраща на Българска банка за развитие
* Българска банка за развитие, след проверка на редовността на представената документация осъществява разплащането, като превежда одобрената сума по сметка посочена от Възложителя.

 От окончателното плащане се приспадат и всички суми за неизвършени СМР и начислени неустойки, в случай че има такива.

 (2) Ако държавен контролен орган наложи финансова санкция или откаже изплащането на одобрената финансова помощ на Община Полски Тръмбеш по вина на Изпълнителя окончателното плащане не се дължи или се намалява до размера на наложената финансова корекция.

**ІV. НЕСЪОТВЕТСТВИЕ**

**Чл.5. (1)** Ако изпълнителя установи несъответствие между одобрения технически проект и фактическото положение на строителната площадка, което налага да се изгради нещо различно от заложеното, е длъжен незабавно да спре строителството на обекта в тази му част и да сезира с писмен доклад ВЪЗЛОЖИТЕЛЯ, лицето осъществяващо строителен надзор и Екипа за управление на проекта. За бързина сезирането се извършва и по телефона, като доказателствена тежест има писмения доклад.

(2) Изпълнението на строителството може да продължи след получаване на писмено разпореждане на ВЪЗЛОЖИТЕЛЯ, съобразно указанията, съдържащи се в него.

**Чл. 6.** Ако ИЗПЪЛНИТЕЛЯ реализира нещо различно от техническия проект, без да спази процедурата на чл. 5, и от това настъпят финансови или други вреди за ВЪЗЛОЖИТЕЛЯ, то ИЗПЪЛНИТЕЛЯ носи пълна отговорност за причинените вреди.

**V. ГАРАНЦИЯ ЗА ИЗПЪЛНЕНИЕ**

**Чл. 7.** (1) Гаранцията за добро изпълнение на договора се определя от ВЪЗЛОЖИТЕЛЯ в размер на 3% от стойността на СМР без ДДС и се предоставя под формата на парична/банкова гаранция.

(2) Гаранцията за добро изпълнение се освобождава в срок от 10 (десет) работни дни, след въвеждане на обекта в експлоатация.

(3) ВЪЗЛОЖИТЕЛЯТ задържа гаранцията за изпълнение на договора, ако в процеса на неговото изпълнение възникне спор между страните, който е внесен за решаване от компетентен съд.

**VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

 **Чл. 8.** ИЗПЪЛНИТЕЛЯТ има право:

1. да получава сумата, по определения в раздел IІІ от настоящия договор начин и размер, при изпълнение условията на договора.
2. да изисква от ВЪЗЛОЖИТЕЛЯ всички изходни данни, необходими за правилното изпълнение на поетите с настоящия договор задължения;

 Чл. 9. (1) ИЗПЪЛНИТЕЛЯТ е длъжен да извърши строителството с грижата на добрия търговец, като спазва стриктно предвиденото в техническата документация и одобрения технически проект и изискванията на строителните, техническите и технологичните правила и нормативи за съответните дейности.

 (2) ИЗПЪЛНИТЕЛЯТ е длъжен да влага в строителството висококачествени материали и строителни изделия, както и да извършва качествено СМР. Материалите се доставят с :

 - декларация за експлоатационни показатели съгласно изискванията на Регламент (ЕС) № 305/2011 и образеца, даден в приложение ІІІ на Регламент (ЕС) № 305/2011, когато за строителния продукт има хармонизиран европейски стандарт или е издадена Европейска техническа оценка;

- декларация за характеристиките на строителния продукт, когато той не е обхванат от хармонизиран европейски стандарт или за него не е издадена Европейска техническа оценка;

- Строителни продукти, произведени индивидуално или по заявка, не чрез серийно производство, за влагане в един-единствен строеж, се влагат в строежите въз основа на декларация за съответствие с изискванията на инвестиционния проект за конкретния строеж;

 (3) Количеството на включените за разплащане видове СМР се доказват с подробни ведомости, подписани от отговорните представители на ИЗПЪЛНИТЕЛЯ, ВЪЗЛОЖИТЕЛЯ и извършващия строителен надзор.

 (4) Разходите за консумация на електроенергия, вода и други консумативи, необходими за изграждане на обекта, са за сметка на ИЗПЪЛНИТЕЛЯ.

 (5) ИЗПЪЛНИТЕЛЯТ се задължава да предприеме всички необходими мерки за избягване на конфликт на интереси, както и да уведоми незабавно ВЪЗЛОЖИТЕЛЯ относно обстоятелството, което предизвиква или може да предизвика подобен конфликт.

 (6) Всички санкции, наложени от общински и държавни органи във връзка с изпълнение на работите, предмет на настоящия договор, са за сметка на ИЗПЪЛНИТЕЛЯ.

 (7) ИЗПЪЛНИТЕЛЯТ носи отговорност, ако вложените материали не са на нужното качество и/или влошат качеството на извършените дейности на обекта като цяло.

(8). ИЗПЪЛНИТЕЛЯТ е длъжен сключи договор/договори за подизпълнение, спазвайки изискванията посочени в ЗОП и ППЗОП, с посочените в офертата му подизпълнители в срок от 5 дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок.

**Чл.10.** ИЗПЪЛНИТЕЛЯТ носи отговорност пред ВЪЗЛОЖИТЕЛЯ, ако при извършването на СМР е допуснал отклонения от изискванията, предвидени в техническата документация, или е нарушил императивни разпоредби на нормативните актове.

 **Чл.11.** ИЗПЪЛНИТЕЛЯТ е длъжен да изпълни предмета на договора в съответствие с изискванията към строежите на чл. 169, ал.1 и ал. 2 от ЗУТ.

 **Чл.12.** ИЗПЪЛНИТЕЛЯТ е длъжен сам и за своя сметка да осигури безопасността на гражданите по време на изпълнение на СМР, като стриктно спазва нормативните изисквания.

 **Чл. 13.** ИЗПЪЛНИТЕЛЯТ е длъжен да изпълнява всички заповеди и нареждания по изпълнението на СМР, дадени от ВЪЗЛОЖИТЕЛЯ, авторския и строителния надзор.

 **Чл. 14.** ИЗПЪЛНИТЕЛЯТ е длъжен да уведоми строителния надзор за извършени СМР, които подлежат на закриване и чието качество и количество на могат да бъдат установени по - късно. След съставяне на двустранен акт образец 12, строителният надзор ще даде писмено разрешение за закриването им.

 **Чл. 15.** ИЗПЪЛНИТЕЛЯТ е длъжен да уведоми своевременно писмено ВЪЗЛОЖИТЕЛЯ винаги, когато има опасност от забавяне или нарушаване изпълнението на строителството.

 **Чл. 16.** ИЗПЪЛНИТЕЛЯТ се задължава да поддържа по време на изпълнението на договора валидна застраховка „Професионална отговорност”, като лице изпълняващо строителна дейност, за вреди причинени на ВЪЗЛОЖИТЕЛЯ или на трети лица при или по повод изпълнение на дейности на обекта.

 **Чл. 17.** (1) ИЗПЪЛНИТЕЛЯТ по време изпълнението на СМР не трябва да допуска повреди или разрушения на инженерната инфраструктура в и извън границите на обекта.

 (2) В случай, че по своя вина ИЗПЪЛНИТЕЛЯТ причини щети по предходната алинея, то възстановяването им е за негова сметка.

(3) ИЗПЪЛНИТЕЛЯТ е длъжен да осигурява достъп за извършване на проверки на место. При проверки на място от страна на ВЪЗЛОЖИТЕЛЯ, МРРБ, Областния управител на област Велико Търново и Българска банка за развитие, ИЗПЪЛНИТЕЛЯТ се задължава да осигури присъствието на негов представител, както и да осигурява: достъп до помещения, преглед на документи, удостоверяващи направените разходи и свързани с изпълнението на възложените дейности, както и всякаква друга информация, свързана с изпълнението на проекта и задълженията му по настоящия договор.

(4) ИЗПЪЛНИТЕЛЯТ е длъжен да изпълнява мерките и препоръките, съдържащи се в докладите от проверки на място.

(5) ИЗПЪЛНИТЕЛЯТ е длъжен да докладва за възникнали нередности и поема задължение за възстановяване на суми по нередности, заедно с дължимата лихва и други неправомерно получени средства.

(6) ИЗПЪЛНИТЕЛЯТ е длъжен да информира Възложителя за възникнали проблеми при изпълнение на проекта и за предприетите мерки за тяхното разрешаване.

(7) ИЗПЪЛНИТЕЛЯТ се задължава да поддържа пълна документация относно извършването на възложената работа и да съхранява тази документация.

 (8) В случай на наложени финансови корекции на община Полски Тръмбеш от МРРБ или ББР по вина на ИЗПЪЛНИТЕЛЯ, същият дължи обезщетение, не по-малко от размера на наложената финансова санкция.

**VІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

 **Чл.18.**  ВЪЗЛОЖИТЕЛЯТ има право:

 1. Да получава информация относно хода на изпълнението на настоящия договор;

1. Да проверява изпълнението на настоящия договор, като не пречи на работата на ИЗПЪЛНИТЕЛЯ.

 3. Да контролира цялостно дейността на ИЗПЪЛНИТЕЛЯ, предмет на този договор.

**Чл.19.** ВЪЗЛОЖИТЕЛЯТ се задължава:

1.да изпрати уведомително писмо на Изпълнителя за подписан Анекс към Договор за целево финансиране и готовност за откриване на строителна площадка.

 2. да предостави на ИЗПЪЛНИТЕЛЯ строителна площадка за времето, предвидено за изграждане на обекта - предмет на настоящия договор;

 3. да предостави на ИЗПЪЛНИТЕЛЯ своевременно всички налични документи и разрешителни, позволяващи закосъобразното започване на строежа;

 4. да предостави на ИЗПЪЛНИТЕЛЯ, одобрени и съгласувани технически проекти по всички части;

 5. да осигури свободен достъп на ИЗПЪЛНИТЕЛЯ до обекта, съгласно одобрения график;

 6. да упражнява чрез свои представители, определени със Заповед, контрол по време на изграждането на обекта- инвеститорски контрол;

 7. да осигури, строителен надзор и авторски надзор при извършване на СМР и предаване на обекта;

 8. да съдейства за изпълнението на договорените работи, като своевременно решава всички технически проблеми, възникнали в процеса на работа;

 9. при получаване на писмено известие от ИЗПЪЛНИТЕЛЯ за готовност за приемане на изпълнени СМР, да назначава комисия за съставяне и подписване на Констативен акт обр. 15 за обект в срок от 10 (десет) дни.

 10. да приеме в срок изпълнените работи;

 11. да заплати при условията на договора дължимите суми на ИЗПЪЛНИТЕЛЯ.

**VІІІ. ПРИЕМАНЕ НА ОБЕКТА**

 **Чл.20.** За окончателно предаване на обекта от ВЪЗЛОЖИТЕЛЯ се счита момента на издаването на удостоверение за въвеждане в експлоатация.

**ІX. ФОРСМАЖОРНИ СЪБИТИЯ**

 **Чл.21.** (1) Страните по настоящия договор не носят отговорност за неизпълнение на задълженията си при настъпването на форсмажорно събитие. Срокът за изпълнение на задължението се продължава с периода, през който изпълнението е било спряно. Клаузата не засяга права или задължения на страните, които са възникнали и са били дължими преди настъпването на форсмажорното събитие.

 (2) Страната, която е засегната от форсмажорното събитие, следва в максимално кратък срок след установяване на събитието, да уведоми другата страна, както и да представи доказателства (съответните документи, издадени от компетентния орган) за появата, естеството и размера на форсмажорното събитие и оценка на неговите вероятни последици и продължителност. Засегнатата страна периодично предоставя последващи известия за начина, по който форсмажорното събитие спира изпълнението на задълженията й, както и за степента на спиране.

 (3) В случаите на възпрепятстване на ИЗПЪЛНИТЕЛЯ поради форсмажорно събитие да осъществява дейностите по настоящия договор, сроковете по договора спират да текат, като не може да се търси отговорност за неизпълнение или забава.

 (4) Страните не носят отговорност една спрямо друга по отношение на вреди, претърпени като последица от форсмажорно събитие.

 (5) През времето, когато изпълнението на задълженията на някоя от страните е възпрепятствано от форсмажорно събитие, за което е дадено известие в съответствие с клаузите на настоящия договор и до отпадане действието на форсмажорното събитие, страните предприемат всички необходими действия, за да избегнат или смекчат въздействието на форсмажорното събитие и доколкото е възможно, да продължат да изпълняват задълженията си по договора, които не са възпрепятствани от форсмажорното събитие.

 (6) Изпълнението на задълженията се възобновява след отпадане на събитията, довели до спирането му .

 **Чл.22.** (1) Форсмажорното събитие (непреодолима сила) по смисъла на този договор е всяко непредвидимо и непредотвратимо събитие от извънреден характер и извън разумния контрол на страните, възникнало след сключване на договора, което прави изпълнението му невъзможно.

 (2) Не е налице непреодолима сила, ако съответното събитие се е случило вследствие на неположена дължима грижа от страна по настоящия договор или при полагане на дължимата грижа това събитие може да бъде преодоляно.

**Х. КОНТРОЛ И УКАЗАНИЯ**

 **Чл.23.** (1) ВЪЗЛОЖИТЕЛЯТ може по всяко време да осъществява контрол по изпълнението на настоящия договор, стига с това да не се възпрепятства работата на ИЗПЪЛНИТЕЛЯ и да не се нарушава оперативната му самостоятелност.

 (2) Указанията на ВЪЗЛОЖИТЕЛЯ са задължителни за ИЗПЪЛНИТЕЛЯ, освен ако същите противоречат на строителните правила и нормативи или водят до съществено отклонение от възложените работи.

**ХІ. НОСЕНЕ НА РИСКА**

 **Чл.24.** (1) Рискът от случайно погиване или повреждане на изработените инвестиционни проекти, извършеното строителство, конструкции, материали, строителна техника и други материални активи, намиращи се на строителната площадка, независимо чия собственост са тези активи, се носи от ИЗПЪЛНИТЕЛЯ.

 (2) ВЪЗЛОЖИТЕЛЯТ носи риска от погиване или повреждане на вече приетите дейности, освен ако погиването или повреждането е по вина на ИЗПЪЛНИТЕЛЯ или последният е могъл да го предотврати при полагане на дължимата грижа.

**ХІІ. ГАРАНЦИОННИ УСЛОВИЯ**

 **Чл.25.** (1) ИЗПЪЛНИТЕЛЯТ се задължава да отстранява за своя сметка скритите недостатъци и появилите се впоследствие дефекти в гаранционните срокове, както следва:

* за всички видове новоизпълнени строителни конструкции на сгради и съоръжения (включително и за земната основа под тях) – ...............години;
* за възстановени строителни конструкции на сгради и съоръжения, претърпели аварии – ................години;
* за хидроизолационни, топлоизолационни, звукоизолационни и антикорозионни работи на сгради и съоръжения в неагресивна среда – ..... години;
* за всички видове строителни, монтажни и довършителни работи (подови и стенни покрития, тенекеджийски, железарски, дърводелски и др.както и за вътрешни инсталации на сгради) – .............. години;

 (2) Гаранционните срокове започват да текат от деня на издаване на удостоверение за въвеждане в експлоатация на обекта.

 (3) За проявилите се в гаранционните срокове дефекти ВЪЗЛОЖИТЕЛЯТ уведомява писмено ИЗПЪЛНИТЕЛЯ. В срок до 3 (три) дни след уведомяването, ИЗПЪЛНИТЕЛЯТ е длъжен да започне работа за отстраняване на дефектите в минималния технологично необходим срок.Същите следва да бъдат отстранени в минимален срок, който се съгласува с Възложителя.

**ХІІІ. НЕУСТОЙКИ И ОБЕЩЕТЕНИЯ**

 **Чл.26.** При неизпълнение на задължение по настоящия договор неизправната страна дължи на другата обезщетение за причинени вреди при условията на действащото българско гражданско и търговско законодателство.

 **Чл.27.** При забава за завършване и предаване на работите по настоящия договор в уговорените срокове ИЗПЪЛНИТЕЛЯТ дължи неустойка в размер на 0.1% (нула цяло едно на сто) от общата цена по чл.3, ал.1 за всеки просрочен ден, но не повече от 10 % (десет на сто) от стойността на договора.

**Чл.28.** (1) При виновно некачествено или неточно извършване на СМР, освен задължението за отстраняване на дефектите или изпълнение, съгласно уговореното, ИЗПЪЛНИТЕЛЯТ дължи и неустойка в размер на 10% (десет на сто) от стойността на некачествено или неточно извършените СМР.

(2) При условие, че Изпълнителя дължи на Възложителя неустойка, същата трябва да бъде внесена по сметката посочена от Възложителя преди окончателното плащане по настоящия договор.

 (3) Дължимата неустойка по предходната алинея не лишава ВЪЗЛОЖИТЕЛЯ от възможността да търси обезщетение за вреди надхвърлящи размера на неустойката.

 (4) При пълно неизпълнение, ИЗПЪЛНИТЕЛЯТ дължи неустойка в размер на 10 /десет/ процента от стойността на договора. Ако претърпените от Възложителя вреди и пропуснати ползи са по-големи, то той има право да получи пълния им размер от ИЗПЪЛНИТЕЛЯ.

(5) Ако недостатъците, констатирани в гаранционните срокове по чл.25 от настоящия договор, не бъдат отстранени в уговорения с Възложителя срок,Възложителят ги отстранява за своя сметка. ИЗПЪЛНИТЕЛЯТ дължи на ВЪЗЛОЖИТЕЛЯ стойността на направените разходи за отстраняването им, както и неустойка в удвоения размер на разноските за отстраняване на недостатъците. При отказ разходите да бъдат възстановени доброволно, същите се възстановява по съдебен ред.

**XIV. ПРЕКРАТЯВАНЕ НА ДОГОВОРА**

 **Чл.29.** (1) Действието на този договор се прекратява:

 1. с изпълнението на всички задължения на страните;

 2. по взаимно съгласие между страните, изразено в писмена форма;

 3. при настъпване на обективна невъзможност за изпълнение на възложената работа;

 4. при възниква не на обстоятелствата по чл.118 от ЗОП

 (2) В случаите по ал.1, т.2 и т.3 ВЪЗЛОЖИТЕЛЯТ дължи на ИЗПЪЛНИТЕЛЯ възнаграждение за извършената работа до прекратяване на договора.

 **Чл.30.** (1) Ако стане явно, че ИЗПЪЛНИТЕЛЯТ ще просрочи изпълнението на възложената работа с повече от 20 (двадесет) дни или няма да я извърши по уговорения начин и с нужното качество, ВЪЗЛОЖИТЕЛЯТ може да развали договора. В този случай ВЪЗЛОЖИТЕЛЯТ заплаща на ИЗПЪЛНИТЕЛЯ само стойността на тези работи, които са извършени качествено и могат да му бъдат полезни. За претърпените вреди ВЪЗЛОЖИТЕЛЯТ може да претендира обезщетение.

 (2) ВЪЗЛОЖИТЕЛЯТ може да прекрати настоящия договор, ако в резултат на обстоятелства, възникнали след сключването му, не е в състояние да изпълни своите задължения. В този случай ВЪЗЛОЖИТЕЛЯТ дължи на ИЗПЪЛНИТЕЛЯ обезщетение за претърпените вреди от сключването на договора.

 (3) Възложителят може да прекрати договора едностранно с 30 ( тридесет ) дневно предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на Изпълнителя и одобрени от Възложителя дейности по изпълнение на договора.

**XV. ДРУГИ УСЛОВИЯ**

 **Чл.31.** (1) Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните или във връзка с ноу-хау, изобретения, полезни модели или други права от подобен характер, свързани с изпълнението на обществената поръчка.

 (2) Правилото по предходната алинея не се прилага по отношение на задължителната информация, която ВЪЗЛОЖИТЕЛЯТ следва да представи на Агенцията по обществени поръчки съобразно реда, предвиден в ЗОП.

 **Чл.32.** (1) Ако при извършване на строителството възникнат препятствия за изпълнение на настоящия договор, всяка от страните е задължена да предприеме всички зависещи от нея разумни мерки за отстраняване на тези препятствия, дори когато тя не носи отговорност за тези препятствия.

 (2) Ако при отстраняването на препятствия по предходната алинея страната, която не носи задължение или отговорност за това, е направила разноски, то те трябва да се обезщетят от другата страна при постигнато предварително съгласие за това.

 (3) Когато препятствията са по независещи и от двете страни причини, разноските по отстраняването на препятствията се поемат по равно.

 **Чл.33.** Нищожността на някоя клауза от настоящия договор не води до нищожност на друга клауза или на договора като цяло.

 **Чл.34.** Настоящият договор може да бъде изменян при наличие обстоятелства по чл.116 от Закона за обществените поръчки чрез подписване на допълнително споразумение.

 **Чл.35.** Страните по настоящия договор ще решават споровете, възникнали при и по повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие и с писмени споразумения, а при непостигане на съгласие въпросът се отнася за решаване пред компетентния съд на територията на Република България по реда на Гражданския процесуален кодекс.

 **Чл.36.** За неуредените в настоящия договор въпроси се прилагат разпоредбите на действащото законодателство на Република България.

**Чл.37.** Всички съобщения между страните във връзка с настоящия договор следва да бъдат в писмена форма. При промяна на посочените данни, всяка от страните е длъжна да уведоми другата в седемдневен срок от настъпване на промяната.

Настоящият договор се изготви и подписа в четири еднакви екземпляра – три за ВЪЗЛОЖИТЕЛЯ и един за ИЗПЪЛНИТЕЛЯ.

**Приложения:**

**Приложение № 1 - Ценово предложение;**

**Приложение № 2 - Количествено-стойностна сметка на участника;**

**Приложение № 3 – Единични анализни цени на участника;**

**Приложение № 4 - Техническо предложение на участника, в едно с приложимите към него документи;**

**Приложение № 5 – Техническа спецификация.**

**Съгласувано с юрист: ........................**

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**1.** ….................................. ..............................................

**……………………………….-**

**Кмет на община Полски Тръмбеш**

**2**........................................

**……………………………….-**

**Главен счетоводител**